7 Julie 1907
8 Mei 1988 (op 80)
Romanskrywer, kortverhaalskrywer, essayis, draaiboekskrywer
Elinor Curry (huwelik in 1929, geskei)
Leslyn MacDonald (1932–47, geskei)
Virginia "Ginny" Gerstenfeld (huwelik in 1948)
Robert Anson Heinlein (7 Julie 1907 – 8 Mei 1988) was 'n Amerikaanse roman en wetenskapsfiksie-skrywer. Hy word beskou as een van die gewildste, invloedrykste en omstrede skrywers van wetenskapsfiksie. Hy was van die eerste in dié genre om deur te breek na die populêre massamark.
Sy oeuvre het herhaalde sosiale temas: die belang van individuele vryheid en selfbeskikking, die verantwoordelikheid van die individu aan sy of haar sosiale maatskappy, die invloed van georganiseerde godsdiens op kultuur en regering, asook die neiging van die sosiale maatskappy om non-konformerende denke te onderdruk.
Hy ondersoek ook die verhouding tussen emosionele en fisiese liefde, spekuleer oor onortodokse familiegroeperings, en oor die invloed van ruimtereis op die kulturele praktyke van die mensdom.
Heinlein het vier Hugo-toekennings gewen, en daarby het drie van sy ander werke retrospektiewelik dieselfde toekenning gewen 50 jaar na die jaar waarin dit nie toegeken was nie.
Heinlein in 1929 in die VSA se vlootakademie.
Heinlein is gebore in die dorpie Butler, in Missouri, alhoewel sy kinderjare deurgebring is in Kansas City, Missouri. Hierdie area is algemeen bekend as die "Bible Belt" en die invloed is duidelik bespeurbaar in sy werk.
Na skool gaan hy na die Amerikaanse vlootakademie en voltooi daar sy opleiding in 1929. Hy word uiteindelik 'n luitenant in die vloot, maar word ontslaan weens gesondheidsredes in 1934.
Sy eerste huwelik met Eleanor Curry van Kansas City, in 1929, duur net 'n jaar. Sy tweede huwelik met Leslyn Mcdonald duur vanaf 1932 tot 1947.
Na die vlootloopbaan kry hy finansieel swaar vir 'n paar jaar, voordat hy hom na skryfwerk begin wend om 'n huislening te probeer afbetaal.
Sy eerste kortverhaal word in 1939 gepubliseer. Tydens die Tweede Wêreldoorlog werk hy weer as ingenieur vir die vloot en werf tydens die tydperk ook twee ander groot wetenskapfiksie-skrywers — Isaac Asimov en L. Sprague de Camp – om in die bootwerf te Philadelphia te werk.
Hy trou in 1948 met Virginia Gerstenfeld en bly getroud met haar tot met sy dood veeritg jaar later. Sy dien dikwels as model vir van sy sterk vroulike protagoniste.
Hy publiseer wat beskou word as sy meesterwerk Stranger in a Strange Land in 1961. Die boek word die nie-amptelike "bybel van die hippie-beweging" later in die 1960’s.
Na verskeie probleme met sy gesondheid – 'n aanval van peritonitis, en hartsiekte – sterf hy in sy slaap weens die komplikasies van emfiseem en hartversaking.
The Green Hills of Earth - 1947
Red Planet - 1949
Farmer in the Sky - 1950 (Retrospektiewelike Hugo-toekenning - 1951)
The Puppet Masters - 1951
"The Man Who Sold the Moon" -- 1951 (Retrospektiewelike Hugo-toekenning - 1952)
The Star Beast - 1954
Tunnel in the Sky - 1955
Time for the Stars - 1956
Citizen of the Galaxy - 1957
Have Space Suit—Will Travel - 1958
Methuselah's Children - 1958
Starship Troopers - 1959 (Hugo-toekenning - 1960)
Stranger in a Strange Land - 1961 (Hugo-toekenning - 1962)
Farnham's Freehold - 1965
The Moon Is a Harsh Mistress - 1966 (Hugo-toekenning - 1967)
To Sail Beyond the Sunset - 1987
Aansienlik verkort vanaf Robert A. Heinlein op die Engelse wikipedia.
Wikimedia Commons bevat media in verband met Robert A. Heinlein.
Geïllustreerde lys van die fiksie van Heinlein
Ontsluit van "https://af.wikipedia.org/w/index.php?title=Robert_A._Heinlein&oldid=1618081"
Die bladsy is laas op 19 November 2017 om 03:15 bygewerk.